Bejaarde vrou glo deur seuns doodgekapArgieffoto ŉ 75-jarige dagmoeder van Winterveldt, noord van Pretoria, is Donderdag glo deur haar twee seuns vermoor. Ao. Llifi Ramatlo, ŉ polisiewoordvoerder, het Maandag gesê die slagoffer, Kate Legodi, is in haar huis met ŉ skerp voorwerp doodgekap. Legodi was ŉ dagmoeder en eienaar van ŉ dagsorgsentrum in die omgewing. Haar liggaam is deur een van haar werkers in haar aangenome seun se kamer gevind. “Een van haar seuns (43) is die dag van haar moord in hegtenis geneem. Haar aangenome seun (40), het gevlug en word nog deur die polisie gesoek,” het Legodi gesê. Die een verdagte verskyn binnekort in die Ga-Rankuwa-landdroshof op ŉ aanklag van moord.